Gudrun

**Gudrun** er et kvinnenavn av norrøn opprinnelse og betyr «gud» og «skjult kunnskap». Navnet var svært vanlig i vikingtiden og er i dag det mest brukte navnet på Island, i formen *Guðrún*. Det er ellers mye brukt på Færøyene og i Tyskland. En kjent navnebærer er Gudrun Gjúkadóttir, en tysk og nordisk sagaheltinne kjent blant annet fra i Gudrunkvadene i Den eldre Edda.

*Gudrun* har navnedag 24. september i Norge og Sverige, og 7. mars i Finland.

## Etymologi
*Gudrun* er dannet av de norrøne ordene *guð*, «gud», og *rún*, som kan bety «skjult kunnskap» eller «trofast venn». Navnet er kjent i runeinnskrift som  (kuþrun).

## Utbredelse
*Guðrún* var et svært vanlig kvinnenavn på Island og antakelig også i Norge i vikingtiden. Det er 24 forskjellige personer med navnet nevnt i Landnåmabok. *Guðrún* er også kjent brukt i fire runeinnskrifter fra vikingtiden. Samtidig var *Gudrun* var et vanlig navn i England før den normanniske invasjonen. 

*Gudrun* var et vanlig kvinnenavn i Norge i middelalderen. Over 100 forskjellige personer med navnet er nevnt i Regesta Norvegica. *Gurun* var et vanlig kvinnenavn i Norge på 1500-tallet. Det er 10 personer med navnet er nevnt i Norske Lensrekneskapsbøker 1548-1567.
*Gudrun* var igjen blant de mest populære navnene på jentebarn i Norge ca. 1890&ndash;1930, men har siden falt i popularitet. 

Navnet *Guðrún* er i dag det mest brukte kvinnenavnet på Island, og *Guðrun* er vanlig på Færøyene. *Gudrun* er mest brukt i Tyskland.

|}

## Kjente personer med navnet
Personene i listen er ordnet kronologisk etter fødselsår.
* Gudrun Osvivsdotter, islandsk kvinne på 900-tallet, og hovedpersonen i Laksdøla saga
* Gudrun Skjeggesdatter, norsk kvinne på slutten av 900-tallet, gift med Olav Tryggvason
* Gudrun Nevsteinsdatter (født ca. 1052), gift med Skule Kongsfostre
* Gudrun Oxaal (1875–1962), norsk maler
* Gudrun Sophie Schiøtz (1881–1969), norsk sanger
* Gudrun Ruud (1882–1958), norsk lærer og zoolog
* Gudrun Klausen (1887–1971), norsk danser, koreograf og skuespiller
* Gudrun Collett (1890–1961), norsk forretningskvinne og motstandskvinne under den 2. verdenskrig
* Gudrun Bjørner (1898–1959), dansk, lærer og politiker
* Gudrun Ingeborg Holleufer (1906–1954), dansk førstedame
* Gudrun Dorothea Ræder (1908–1998), norsk diplomat
* Gudrun Kongelf (1909–1987), norsk biddelkunstner
* Gudrun Brost (1910–1993), svensk skuespiller
* Gudrun Cappelen født Knudsen (1910–1997), norsk motstandskvinne under den 2. verdenskrig, politiker (H) og leder av flere foreninger (bl.a. husmorlag, sanitetsforening, Museets Venner)
* Gudrun Pausewang (1928–2020), tysk forfatter
* Guðrún Helgadóttir (født 1935), islandsk barnebokforfatter
* Gudrun Waadeland (1937–2020), norsk skuespiller og teatersjef
* Gudrun Ensslin (1940–1977), tysk terrorist
* Gudrun Schyman (født 1948), svensk politiker
* Gudrun Landgrebe (født 1950), tysk skuespiller
* Gudrun Brottveit (født 1954), norsk kriminolog og barnevernforsker
* Gudrun Gut (født 1957), tysk musiker
* Gudrun Høie (født 1970), norsk bryter, verdensmester i 1989, 1990, 1993 og 1998
* Gudrun Skretting (født 1971), norsk forfatter og pianist
* Gudrun Ulltveit, norsk forfatter

### Oppdiktede personer
Gudrun er hovedperson i Gudrunkvadene i Den eldre Edda. Ifølge diktene ble brødrene hennes drept av hennes egen ektemann Atle. Hun hevnet seg da ved å ta livet av sønnene hun hadde fått med Atle og lurte ham til å spise hjertene deres før hun drepte ham.

### Annen bruk av navnet
* *Gudrun i døren* og *Gudrun på trappen*, malerier av Henrik Sørensen
* 328 Gudrun, en hovedbelteasteroide oppdaget i 1892
* Gudrun Gisladottir, islandsk tråler som grunnstøtte og sank ved Lofoten i 2002
* Ekstremværet Gudrun som rammet Storbritannia, Danmark og Sverige 7.&ndash;8. januar 2005

## Referanser


## Eksterne lenker
*